участие в схеми за висококачествено изпитване, включващи прилагане на методи за анализ върху сертифицирани референтни материали, или чрез взаимно сравнение с акредитирана лаборатория;
 к)
 управление на процесите, възлагани на външни изпълнители; и
 л)
 управление на заданията, на оплакванията от клиенти и осигуряване на навременни корекционни действия.
 Член 35
 Честота на провеждане на анализи
 1. Операторът спазва минимално допустимата честота на анализите за съответните горива и материали, посочени в приложение VII.
 2. Компетентният орган може да разреши на оператора да прилага честота на анализите, различна от тази в параграф 1, когато няма минимално допустима честота, или операторът докаже, че:
 а)
 въз основа на данни от миналото, включително стойности от анализи на съответните горива или материали, проведени през периода на докладване, непосредствено предхождащ текущия период на докладване, варирането на стойностите на резултатите от анализа за съответното гориво или материал не надхвърля 1/3 от стойността на неопределеността, която операторът трябва да спазва по отношение на данните за дейността във връзка със съответното гориво или материал; или
 б)
 спазването на изискваната честота би довело до неоправдани разходи.
 Ако дадена инсталация работи само през част от годината или ако горивата/материалите се доставят в партиди, които се консумират за повече от една календарна година, компетентният орган може да договори с оператора по-подходящ график за анализи, стига той да доведе до неопределеност, сравнима с посочената в буква а) от първа алинея.
 Подраздел 4
 Специфични изчислителни коефициенти
 Член 36
 Емисионни фактори за емисиите на CO2
 1. Операторът определя специфични за съответните видове дейности емисионни фактори за емисиите на CO2.
 2. Емисионните фактори за горивата, включително когато горивата се използват като технологична суровина, се изразяват в t CO2/TJ.
 По отношение на горивните емисии, компетентният орган може да разреши на оператора да използва за дадено гориво и емисионен фактор, изразен в t CO2/t или t CO2/Nm3, ако използването на емисионен фактор, изразен в t CO2/TJ би довело до неоправдани разходи или ако с използването на такъв вид емисионен фактор може да се постигне най-малкото еквивалентна точност при изчисляването на емисиите.
 3. За преобразуването на въглеродното съдържание в съответната стойност на емисионен фактор за емисии на CO2, или съответно за обратното преобразуване, операторът използва коефициента 3,664 t CO2/t C.
 Член 37
 Коефициенти на окисление и на превръщане
 1. При определяне на коефициентите на окисление или коефициентите на превръщане, операторът прилага най-малко ниво 1. Когато в съответния емисионен фактор вече е отчетен ефектът от непълното окисление или химично превръщане, операторът използва коефициент на окисление или коефициент на превръщане със стойност 1.
 Възможно е, обаче, компетентният орган да изисква от операторите винаги да прилагат изискванията на ниво 1.
 2. Когато се използват няколко вида горива в една и съща инсталация и е необходимо прилагането на ниво 3 по отношение на специфичния коефициент на окисление, операторът може да поиска одобрението на компетентния орган за един или и двата посочени по-долу подходи:
 а)
 определяне на един сумарен коефициент на окисление за целия горивен процес, който да се прилага за всички горива;
 б)
 отчитане на непълното окисление само чрез един голям пораждащ емисии поток и използване